**Ministru kabineta noteikumu projekta “Grozījumi Ministru kabineta 2016. gada 15. jūlija noteikumos Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Tiesību akta projekta mērķis ir atbilstoši Vispārējā izglītības likuma 51. panta piektajai daļai, kas stājas spēkā 2020. gada 1. septembrī, un pārejas noteikumu 37. punktam veikt grozījumus Ministru kabineta 2016. gada 15. jūlija noteikumu Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība” (turpmāk – noteikumi Nr. 477). Projekta spēkā stāšanās laiks ir 2020. gada 1. septembris.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts “Grozījumi Ministru kabineta 2016. gada 15. jūlija noteikumos Nr. 477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība” (turpmāk – Projekts) izstrādāts, pamatojoties uz Izglītības likuma 14. panta 17. punktu un 59. panta trešo daļu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Atbilstoši Vispārējās izglītības likuma pārejas noteikumu 37. punktam pašvaldības, kuru padotībā ir rehabilitācijas centri un speciālās pirmsskolas izglītības iestādes, līdz 2019. gada 28. februārim Valsts pārvaldes iekārtas likumā noteiktajā kārtībā pieņēma lēmumu par rehabilitācijas centru un speciālās pirmsskolas izglītības iestāžu nosaukumu maiņu vai likvidācijas vai reorganizācijas pabeigšanu līdz 2020. gada 31. augustam, nodrošinot izglītojamo turpmāku izglītošanos atbilstošā izglītības programmā. Līdz ar to Projekta 1.1. apakšpunkts paredz noteikumu Nr. 477 2.1. apakšpunktā svītrot norādi uz rehabilitācijas centriem. Saskaņā ar Vispārējā izglītības likuma 51. panta ceturto daļu speciālās izglītības iestādei **speciālās izglītības attīstības centra statusu** var piešķirt Ministru kabineta noteiktajā kārtībā. Savukārt Ministru kabineta 2016. gada 29. marta noteikumi Nr. 187 “Noteikumi par kritērijiem un kārtību, kādā speciālās izglītības iestādei piešķir speciālās izglītības attīstības centra statusu” nosaka kritērijus un kārtību, kādā speciālās izglītības iestādei, kas nodrošina konsultatīva un metodiska atbalsta sniegšanu, piešķir **speciālās izglītības attīstības centra** **statusu**. Ņemot vērā, ka visi speciālās izglītības attīstības centri pirmkārt ir speciālās izglītības iestādes un ne Izglītības likums, ne Vispārējās izglītības likums neparedz Izglītības iestāžu reģistrā reģistrētus attīstības centrus, no noteikumu Nr. 477 2.1. apakšpunkta tiek svītrota arī norāde uz Izglītības iestāžu reģistrā reģistrētiem attīstības centriem. Projekta 1.2. apakšpunkts paredz jaunā redakcijā izteikt noteikumu Nr. 477 2.2. apakšpunktu, svītrojot vārdus “speciālās pirmsskolas izglītības iestāžu”, kā arī aizstājot vārdus “speciālās skolas” ar vārdiem “speciālās izglītības iestādes, kas nenodrošina internāta pakalpojumus”. Atbilstoši tam, ka no 2020. gada 1. septembra nepastāv speciālā pirmsskolas izglītības iestāde kā izglītības iestādes veids, Projekts paredz svītrot noteikumu Nr. 477 10. punktu. Lai nodrošinātu valsts finansējumu pedagogu darba samaksai iepriekšējā apjomā un līdz ar to atbalstu izglītojamiem ar speciālām vajadzībām, kas uzņemti speciālo pirmsskolas izglītības iestāžu speciālajās grupās, iepriekšējā apjomā, kā arī radītu vienlīdzīgas iespējas saņemt atbalstu pirmsskolas izglītībā iekļautiem bērniem ar speciālām vajadzībām, Projekts paredz, ka ministrija aprēķina un sadala pašvaldībām valsts budžeta mērķdotāciju speciālās izglītības pirmsskolas grupu pedagogu darba samaksai un valsts sociālās apdrošināšanas obligātajām iemaksām atbilstoši normatīvajiem aktiem par kārtību, kādā aprēķina un sadala valsts budžeta mērķdotāciju pašvaldībām bērnu no piecu gadu vecuma izglītošanā nodarbināto pedagogu darba samaksai, piemērojot atsevišķām **pirmsskolas speciālās izglītības programmām** **palielinātus koeficientus.**2020. gada 1. septembrī spēkā stājas Vispārējā izglītības likuma 51. panta piektā daļa, kas nosaka, ka speciālās izglītības iestāde īsteno speciālās pamatizglītības programmas izglītojamiem ar garīgās veselības traucējumiem, garīgās attīstības traucējumiem, smagiem garīgās attīstības traucējumiem vai ar vairākiem smagiem attīstības traucējumiem. Speciālās izglītības iestāde papildus ir tiesīga īstenot speciālās pirmsskolas izglītības, speciālās pamatizglītības un vidējās speciālās izglītības programmas izglītojamiem ar redzes vai dzirdes traucējumiem, bet speciālās pirmsskolas izglītības programmas — izglītojamiem ar jauktiem attīstības traucējumiem, garīgās veselības traucējumiem, garīgās attīstības traucējumiem, smagiem garīgās attīstības traucējumiem vai ar vairākiem smagiem attīstības traucējumiem, kā arī profesionālās pamatizglītības programmas. Pārējās 4 speciālās izglītības programmas saskaņā ar minētajiem grozījumiem Vispārējā izglītības likumā ir paredzēts īstenot iekļaujoši, t. i. pašvaldību vispārējās izglītības iestādēs. Līdz ar to Projekts precizē noteikumu Nr. 477 4. punktu, nosakot, ka speciālo izglītības iestāžu, kas nodrošina internāta pakalpojumus, uzturēšanas izdevumus no valsts budžeta sedz par speciālo izglītības programmu izglītojamiem ar redzes traucējumiem, ar dzirdes traucējumiem, ar garīgās veselības traucējumiem, ar garīgās attīstības traucējumiem, ar smagiem garīgās attīstības traucējumiem vai ar vairākiem smagiem attīstības traucējumiem un jauktiem attīstības traucējumiem finansē, ievērojot uzturēšanas izdevumu normatīvu vienam speciālās izglītības iestādes izglītojamam, atbilstoši noteikumu 1. pielikumam, piemērojot koeficientus. Ja pašvaldības speciālā izglītības iestāde īsteno speciālo izglītības programmu izglītojamiem ar somatiskām saslimšanām, ar kustību traucējumiem, ar valodas traucējumiem vai mācīšanās traucējumiem, tad uzturēšanas izdevumi par minēto speciālo izglītības programmu izglītojamiem tiek segti no pašvaldību budžeta. Analizējot Valsts izglītības informācijas sistēmas (turpmāk – VIIS) datus un apmeklējot speciālās skolas, jāsecina, ka vismaz 80% speciālo skolu, kas nodrošina internāta pakalpojumus, pastāv neatbilstība starp atzīmēm VIIS par izglītojamiem, kas izmanto internāta pakalpojumus, un speciālās skolas iespējām nodrošināt atbilstošo vietu skaitu internātā, kā arī izglītojamiem, kas realitātē izmanto internāta pakalpojumus. Piemēram: Rīgas 1. pamatskolai-attīstības centram VIIS atzīmēts, ka internāta pakalpojumus izmanto 99% no visiem 215 izglītojamiem, Rīgas Daugavas pamatskolā internāta pakalpojumus izmanto 97% no 326 izglītojamiem un Rīgas 5. pamatskolā-attīstības centrā internāta pakalpojumus izmanto 95% no 295 izglītojamiem. Minēto Rīgas speciālo skolu gadījumā jāsecina, ka, ņemot vērā lielo izglītojamo skaitu, par kuriem VIIS izdarītas atzīmes par internāta pakalpojuma izmantošanu, izglītojamie visu diennakti neizmanto internāta pakalpojumu, t. i. nenakšņo skolas internātā. Lai stiprinātu izglītības iestādes un pašvaldības atbildību par valsts finansējuma uzturēšanas izdevumiem efektīvu un mērķim atbilstošu izlietojumu, Projekts paredz precizēt noteikumu Nr. 477 4.1. apakšpunktu, nosakot, ka koeficients 1,35, aprēķinot uzturēšanas izdevumus, tiek piemērots tiem pašvaldību speciālo skolu izglītojamiem, kuru internāta pakalpojumu saņemšana saskaņota ar izglītības iestādes dibinātāju. Pašvaldības deleģētais pārstāvis saskaņošanu veic VIIS, atbilstoši noteikumu Nr. 477 3. punktam saskaņojot izglītojamo skaitu izglītības iestādē, tai skaitā arī izglītojamo skaitu, kas izmanto internāta pakalpojumu.Iepriekšējos gados objektīvu iemeslu dēļ (piemēram - apstrīdēti inventāra vai remontdarbu iepirkumi) speciālās izglītības iestādēm veidojās iepriekšējā budžeta gada mērķdotācijas uzturēšanas izdevumu segšanai uzkrājumi. Ja uzkrājumi pārsniedza vienu procentu no pašvaldībai piešķirtās mērķdotācijas iepriekšējā budžeta gadā, tad tika samazināta mērķdotācija pārsniegtās summas apmērā laika periodam no kārtējā budžeta gada 1. septembra līdz 31. decembrim. Tas ierobežoja speciālās izglītības iestādes veikt remontdarbus un pilnveidot materiāltehnisko bāzi. Tādēļ Projektā tiek precizēts noteikumu Nr. 477 18.4 punkts, nosakot, ka novadu un republikas pilsētu pašvaldību pārskatos par mērķdotācijas izlietojumu uzrādītais atlikums uz kārtējā budžeta gada sākumu nedrīkst pārsniegt vienu procentu no pašvaldībai piešķirtās mērķdotācijas iepriekšējā budžeta gadā attiecas tikai uz mērķdotācijas izlietojumu pedagogu darba samaksai un valsts sociālās apdrošināšanas obligātajām iemaksām. Vairākas speciālās izglītības iestādes 2019./2020. m.g. īsteno tikai tādas speciālās izglītības programmas, kas saskaņā ar grozījumiem Vispārējā izglītības likuma 51. panta piektajā daļā ar 2020. gada 1. septembri īstenojamas iekļaujoši. Minētās izglītības iestādes ir Rīgas 66. speciālā vidusskola (speciālās izglītības programma izglītojamiem ar kustības traucējumiem), Rīgas sākumskola "Valodiņa" (speciālās izglītības programma izglītojamiem ar valodas traucējumiem), Rīgas Valda Avotiņa pamatskola - attīstības centrs (speciālās izglītības programma izglītojamiem ar mācīšanās traucējumiem un speciālās izglītības programma izglītojamiem ar valodas traucējumiem). Tā kā nosauktās skolas pēc 2020. gada 1. septembra neatbildīs Vispārējā izglītības likuma 51. panta piektās daļas regulējumam, pašvaldībai līdz 2020. gada 31. augustam jāpieņem lēmums par speciālās izglītības iestādes veida maiņu no speciālās izglītības iestāde uz vispārējās izglītības iestādi. Vispārējās izglītības iestādei valsts mērķdotāciju pedagogu, tai skaitā atbalsta personāla, darba samaksai aprēķina saskaņā ar Ministru kabineta 2016. gada 5. jūlija noteikumiem Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs” (turpmāk – noteikumi Nr. 447), kas nozīmē, ka piemērojot noteikumus Nr. 447, būtiski samazināsies mērķdotācija atbalsta personāla (skolotāju logopēdu, izglītības psihologu, pedagoga palīgu) darba samaksai. Lai nodrošinātu iespēju izglītojamiem ar speciālām vajadzībām saņemt atbalsta personāla palīdzību iepriekšējā apjomā un dotu laiku pašvaldībai risināt jautājumu par minēto skolu tālāku attīstību kopējā pašvaldības skolu tīkla pilnveides pasākumu kontekstā, noteikumos Nr. 447 plānots veikti grozījumus, kas nosaka, ja pašvaldība līdz 2020. gada 31. augustam ir pieņēmusi lēmumu par speciālās izglītības iestādes veida maiņu no speciālās izglītības iestādes uz vispārējās izglītības iestādi un izglītības iestāde pēc minētā datuma turpina īstenot speciālās izglītības programmas, tad mērķdotāciju pedagogu darba samaksai no 2020. gada 1. septembra līdz 2023. gada 31. augustam aprēķina saskaņā ar noteikumos Nr. 477 noteikto. Minēto regulējumu paredzēts piemērot tikai tajos gadījumos, ja pašvaldība pieņem lēmumu par pašvaldības speciālās skolas veida maiņu no speciālās izglītības iestādes uz vispārējās izglītības iestādi, minētā izglītības iestāde līdz 2020. gada 31. augustam pamatā ir īstenojusi speciālās izglītības programmas, kas no 2020. gada 1. septembra neatbildīs Vispārējā izglītības likuma 51. panta piektās daļas regulējumam, un turpinās tās īstenot pēc 2020. gada 1. septembra. Šāds normatīvais regulējums neprasa papildus finansējumu pedagogu darba samaksai, bet saglabā to iepriekšējā līmenī.Projekts paredz vairākus tehniskus precizējumus noteikumos Nr. 477:1. 5. punktā tiek svītroti vārdi un skaitlis “ saskaņā ar šo noteikumu 1. pielikumu”, jo 4. punktā jau ir atsauce par to, ka mērķdotācijas apmēru uzturēšanas izdevumu segšanai nosaka saskaņā ar noteikumu 1. pielikumu.
2. Ņemot vērā, ka no 2020. gada 1. septembra speciālās izglītības iestādes veidam atbildīs tikai speciālā sākumskola, speciālā pamatskola un speciālā vidusskola, izdarīti precizējumi noteikumu Nr. 477 8. punktā un 9.2. apakšpunktā. Attiecīgi minētās izglītības iestādes var nodrošināt internāta pakalpojumus - tādā gadījumā atbilstoši normatīvajam regulējumam speciālās izglītības iestādes uzturēšanas izdevumi tiek segti no valsts budžeta, vai arī speciālā izglītības iestāde nenodrošina internāta pakalpojumus - tādā gadījumā speciālās izglītības iestādes uzturēšanas izdevumi tiek segti no pašvaldības budžeta.
3. Atbilstoši izmaiņām izglītības iestāžu veidos, kas stāsies spēkā 2020. gada 1. septembrī, precizēts 3. pielikums. Finanšu atskaitēs par 2020. gadu tiek saglabāts izglītības iestādes veids speciālā pirmsskolas izglītības iestāde, jo minētais izglītības iestādes veids zūd 2020. gada 31. augustā.
 |
| 3. | Projekta izstrādē iesaistītās institūcijas | Izglītības un zinātnes ministrija |
| 4. | Cita informācija | Nav |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekta tiesiskais regulējums attiecas uz 51 pašvaldību speciālo skolu un 28 pašvaldību speciālajām pirmsskolas izglītības iestādēm. |
| 2. | Tiesiskā regulējuma ietekme uz tautsaimniecību un administratīvo slogu | Projekta tiesiskais regulējums uz tautsaimniecību ietekmi neatstās. Sabiedrības grupām projekta tiesiskais regulējums nemaina tiesības un pienākumus. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 63 986 395 | 0 | 63 771 663 | 0 | 63 771 663 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 63 986 395 | 0 | 63 771 663 | 0 | 63 771 663 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 63 986 395 | 0 | 63 771 663 | 0 | 63 771 663 | 0 | 0 |
| 2.1. valsts pamatbudžets | 63 986 395 | 0 | 63 771 663 | 0 | 63 771 663 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
|  |  |
| 8. Cita informācija | Ailēs “saskaņā ar valsts budžetu kārtējam gadam” un “saskaņā ar vidēja termiņa budžeta ietvaru” norādīts finansējums, kas apstiprināts likumā “Par valsts budžetu 2020.gadam” un likumā “Par vidēja termiņa budžeta ietvaru 2020., 2021. un 2022. gadam” 62. resora “Mērķdotācijas pašvaldībām” programmai 01.00.00. “Mērķdotācijas izglītības pasākumiem”.Finanšu līdzekļi projekta īstenošanai tiks rasti 62.resoram “Mērķdotācijas pašvaldībām” apstiprinātā finansējuma ietvaros.Speciālās izglītības reformu rezultātā, veidosies ietaupījums no uzturēšanas izdevumiem speciālās izglītības programmās, jo saskaņā ar grozījumiem normatīvajā regulējumā, ka speciālo izglītības iestāžu, kas nodrošina internāta pakalpojumus, uzturēšanas izdevumus no valsts budžeta sedz par noteiktu speciālo izglītības programmu izglītojamiem. Savukārt, ja pašvaldības speciālā izglītības iestāde īsteno speciālo izglītības programmu izglītojamiem ar somatiskām saslimšanām, ar kustību traucējumiem, ar valodas traucējumiem vai mācīšanās traucējumiem, tad uzturēšanas izdevumi par minēto speciālo izglītības programmu izglītojamiem tiek segti no pašvaldību budžeta. Šobrīd pēc Valsts izglītības informācijas sistēmā pieejamiem datiem uz 01.09.2019., speciālās izglītības iestādēs, kas nodrošina internāta pakalpojumu mācījās 6604 izglītojamiem, savukārt valsts budžeta mērķdotācija uzturēšanas izdevumiem - 2 milj. euro mēnesī.Šobrīd, analizējot datus par izglītojamiem speciālās izglītības programmās, secinām, ka 1318 izglītojamie ir speciālās izglītības programmās, kurām no 2020.gada 1.septembra nenodrošinās uzturēšanas izdevumus no valsts budžeta. Taču no pašvaldībām ir saņemta informācija, ka izglītojamiem šajās speciālās izglītības programmās ir kombinētie traucēji, attiecīgi tiks mainīta izglītības programma. Tā rezultātā ministrija prognozē, ka reālais izglītojamo skaits, kuriem netiks aprēķināti uzturēšanas izdevumi ir 50% no šobrīd esošajiem 1318 izglītojamiem. Ņemot vērā vidējās izglītojamo uzturēšanas izdevumu izmaksas katrā izglītības iestādē, veidojas potenciāls ietaupījums.

|  |  |  |
| --- | --- | --- |
| **Šobrīd esošā norma noteikumos** | **Jaunā redakcija** | **Potenciālais finansējuma ietaupījums** |
| ***Grozījumi, kuriem ir finansiāla ietekme:*** |
| *Šobrīd uzturēšanas izdevumus aprēķina visiem izglītojamiem, kuri saņem internāta pakalpojumus* | Uzturēšanas izdevumus aprēķina par noteiktu speciālo izglītības programmu izglītojamiem. | **4 mēn. 0,77 milj. euro** |
|  **gadā 2,3 milj. euro** |

Normas, kas tiek plānotas grozīt MK noteikumos Nr.447

|  |  |  |
| --- | --- | --- |
| **Šobrīdējā norma noteikumos** | **Jaunā redakcija** | **Nepieciešams papildu finansējums** |
| ***Grozījumi, kuriem ir finansiāla ietekme:*** |
| *Šobrīd visiem izglītojamiem, kuri ir integrēti tiek piemērots koeficients 2, neatkarībā no speciālās izglītības programmas* | Piemēroti diferencēti koeficienti (no 2 līdz 5) izglītojamiem speciālās izglītības programmās, lai nodrošinātu papildus atbalstu izglītojamiem;  | **4 mēn. 0,67 milj. euro** |
|  **gadā 2,0 milj. euro** |
| *Valsts ģimnāziju īstenotajās programmās visiem skolēniem (no 1. – 12.klasei) piemēro koeficientu 1,1* | Papildus koeficientu 1,22 valsts ģimnāziju īstenotajās programmās piemēro skolēnu skaitam 10. – 12. klasēs  | **4 mēn. 0,05 milj. euro** |
| **gadā 0,2 milj. euro** |
| *Nav bijusi šāda norma* | Skolēnu skaitam, kuri vispārējās izglītības programmas apgūst ieslodzījuma vietās, piemēro koeficientu 1,3 | **4 mēn. 0,04 milj. euro** |
| **gadam 0,1 milj. euro** |
| **Kopā** | **4 mēn. 0,76 milj. euro** |
| **gadam 2,3 milj. euro** |
| **Finansiālā ietekme** | **0 euro** |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |

|  |  |
| --- | --- |
| Nepieciešamie saistītie tiesību aktu projekti | Vienlaikus ar noteikumu projektu ir izstrādāti un tiks virzīti izskatīšanai Ministru kabinetā:1. Noteikumu projekts “Grozījumi Ministru kabineta 2016. gada 5. jūlija noteikumos Nr. 445 “Pedagogu darba samaksas noteikumi”;
2. Noteikumu projekts “Grozījumi Ministru kabineta 2016. gada 5. jūlija noteikumos Nr. 447 “Par valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs””.
 |
| Atbildīgā institūcija | Ministrija. |
| Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | 2020. gada 13. maija ministrijas organizētajā video seminārā republikas pilsētu un novadu izglītības pārvalžu vadītāji un izglītības speciālisti tika informēti par plānotajiem grozījumiem, kas ietverti šajā projektā. |
| Sabiedrības līdzdalība projekta izstrādē | Noteikumu projekts publicēts ministrijas mājas lapā 2020. gada 22.maijā (pieejams: https://izm.gov.lv/lv/sabiedribas-lidzdaliba/sabiedriskajai-apspriesanai-nodotie-normativo-aktu-projekti). |
| Sabiedrības līdzdalības rezultāti | Pēc 2020. gada 13. maijā organizētā video semināra republikas pilsētu un novadu izglītības pārvaldes un izglītības speciālisti nav izteikuši iebildumus par plānotajiem grozījumiem, kas ietverti šajā projektā. |
| Cita informācija | Nav |

|  |
| --- |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta regulējums neatstāj ietekmi uz institūciju cilvēkresursiem un jaunas institūcijas nav nepieciešams veidot. |
| 3. | Cita informācija | Nav |

Izglītības un zinātnes ministre Ilga Šuplinska

Vīza:

Valsts sekretāre Līga Lejiņa

08.06.2020.

Jansone 67047973

modra.jansone@izm.gov.lv